Σινεμά κάτω από τα αστέρια: Αλαντίν
2025-09-21 20:00 - 22:30 UTC | 4ο Γυμνάσιο – 6ο Εσπερινό Λύκειο, Σάμου 46, Αθήνα, Greece
Στα βάθη της μαγευτικής πόλης της Βαγδάτης, ένας αλητάκος με το όνομα Αλαντίν και η πονηρή μαϊμού του, ο Αμπού, παλεύουν να σώσουν την πριγκίπισσα Γιασμίν. Η ζωή του Αλαντίν αλλάζει όταν εντελώς τυχαία τρίβει ένα παλιό λυχνάρι απ’ όπου ελευθερώνεται ένα γλυκύτατο Τζίνι, το οποίο υπακούοντας τις εντολές του νέου αφεντικού, τον μετατρέπει σε πρίγκιπα. Αλλά ο μέγας βεζίρης Τζαφάρ και ο δολοπλόκος παπαγάλος του, ο Ιάγος, θέλουν να κλέψουν το λυχνάρι και τις δυνάμεις που αυτό κρύβει. Ο Αλαντίν τώρα για να μπορέσει να τους νικήσει και να κερδίσει την καρδιά της Γιασμίν, πρέπει να αποδείξει ότι είναι πρίγκιπας εκεί που μετράει περισσότερο… στην καρδιά.

Σινεμά κάτω από τα αστέρια: Ο Μικρός Πρίγκιπας
2025-09-21 20:00 - 22:30 | 111ο Δημοτικό Σχολείο Αθηνών, Γεωργίου Κεδρινού και Δήμου Τσέλιου, Αθήνα, Greece
H αγαπημένη παιδική ιστορία από το βιβλίο του Antoine de Saint-Exupery «ο μικρός Πρίγκιπας» μεταφέρεται για τρίτη φορά στους κινηματογράφους.
Ένα ταλαντουχο, γεμάτο περιέργεια κοριτσάκι μετακομίζει με τη μητέρα του σε νέα γειτονιά. Εκεί, γνωρίζει ενα εκκεντρικό και δισπρόσιτο γείτονα, τον τον «αεροπόρο». Της μαθαίνει για την ιστορία του Μικρού Πρίγκιπα, όπου ένας πιλότος πέφτει στην έρημο και συναντάει έναν μικρό πρίγκιπα από κάποιον μακρινό πλανήτη. Αυτή η ιστορία θα τους ενώσει και μαζί θα ζήσουν μια απίθανη περιπέτεια.

Σινεμά κάτω από τα αστέρια: Γάτες στο Μουσείο
2025-09-21 20:00 - 22:30 | 8ο Γυμνάσιο Αθηνών, Νικοπόλεως 33, Αθήνα, Greece
Ο γάτος Βίνσεντ και ο ποντικός φίλος του Μορίς βρίσκουν καταφύγιο στο μουσείο Ερμιτάζ. Ο πρώτος γίνεται μέλος της εκλεκτής γατο-ομάδας που προστατεύει τα έργα τέχνης, αλλά ο δεύτερος είναι αποφασισμένος να δοκιμάσει πόσο… νόστιμη είναι η κλασική ζωγραφική.

Σινεμά κάτω από τα αστέρια: Η Πεντάμορφη και το Τέρας
2025-09-21 20:00 - 22:30 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Η όμορφη Μπελ βρίσκεται παγιδευμένη στο κάστρο ενός μεταμορφωμένου σε τέρας πρίγκιπα, του οποίου θα κλέψει την καρδιά.

Death Disco Open Air Festival 2025 στην Τεχνόπολη
2025-09-21 21:00 - 23:59 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Σάββατο 20 + Κυριακή 21 Σεπτεμβρίου 2025, 2 Μέρες, 2 Stages, 14 Συγκροτήματα!
Το Σάββατο 20 και τη Κυριακή 21 Σεπτεμβρίου 2025 το Death Disco Open Air Festival επιστρέφει!
Μετά από ένα συγκλονιστικό καλοκαιρινό πρώτο εγχείρημα τον Ιούλιο του 2023 στη Τεχνόπολη του Δήμου Αθηναίων και την επιτυχημένη indoor εκδοχή του τον χειμώνα του 2024 στο Fuzz Live Music Club, η ομάδα του Death Disco επιστρέφει στις αρχές του Φθινοπώρου του 2025.Με headliners τη Νew Wave ποιήτρια και προτεργάτη της ηλεκτρονικής μουσικής Αnne Clark από τη μια, και τον Peter Hook, τον ίσως σημαντικότερο μπασίστα όλων των εποχών και τον μοναδικό άνθρωπο στη γη που κρατάει ζωντανό το πνεύμα των Joy Division, το Death Disco βάζει με το καλημέρα τις βάσεις για ένα ακόμα άχαστο διήμερο Open Air Festival.
H Anne Clark, έχοντας στη φαρέτρα της μια εντυπωσιακή δισκογραφία και μερικά από τα πιο εμβληματικά singles όλων των εποχών (με μπροστάρη το απόλυτο club hit “Οur Darkness” που μέχρι και σήμερα βρίσκει με την ίδια ευκολία τον χώρο του στα σκοτεινά αλλά και στα ηλεκτρονικά / techno dancefloors) και με την ώθηση που της έδωσε η πρόσφατη sold out ευρωπαική της περιοδεία, επιστρέφει στην Αθήνα με full band,17 ολόκληρα χρόνια μετά την τελευταία της επίσκεψη.
O Peter Hook, με τη δουλειά του στους Joy Division και τους Νew Order να θεωρείται αξεπέραστη, έρχεται με τη μπάντα του τους Peter Hook and Τhe Light, να μας παρουσιάσει ένα σετ αποκλειστικά βασισμένο σε αυτά τα δύο μεγαθήρια της post punk / new wave / synth pop μουσικής. Μαζί τους ένα ακόμα εμβληματικό post punk σχήμα του Μanchester, οι Chameleons. Ένα από τα πιο επιδραστικά και ταυτόχρονα παραγκωνισμένα σχήματα της εναλλακτικής μουσικής των 80’s, που στις μέρες μας βρίσκει την αναγνώριση που του αξίζει με μπάντες σαν τους Interpol και τους Oasis να τους αναφέρουν σαν μεγάλη τους επιρροή και να θεωρούνται πλέον μια από τις μεγαλύτερες post punk μπάντες όλων των εποχών.
Το νέο αίμα της σκηνής εκπροσωπείται επάξια με τους Buzz Kull του Αυστραλού Marc Dwyer. Mετά τη sold out εμφάνισή τους στις αρχές του 2024, επιστρέφουν στην Αθήνα με το μοναδικό ΕBM / Industrial / Cold Wave δημιούργημά τους, ότι πιο φρέσκο και καινοτόμο έχει να προσφέρει η σύγχρονη “dark” μουσική.
Η πρώτη πεντάδα συγκροτημάτων, συμπληρώνεται με τους Γερμανούς Κlangstabil, που επιστρέφουν το 2025 στη συναυλιακή δράση για να αποδείξουν σε όλο το κόσμο και από σκηνής γιατί θεωρούνται το κορυφαίο σχήμα της IDM / Electro μουσικής.
Το Σάββατο 20 και τη Κυριακή 21 Σεπτεμβρίου 2025, η Αθήνα θα είναι και πάλι στο συναυλιακό επίκεντρο της “σκοτεινής” μουσικής. Με ένα line up που θα κάνει και πάλι τα κεφάλια της εναλλακτικής σκηνής να γυρίσουν προς τη χώρα μας, το Death Disco Open Air 2025 θα είναι το απόλυτο εγχώριο – και ένα από τα σημαντικότερα παγκοσμίως – συναυλιακό γεγονός της σκοτεινής σκηνής μέσα στο 2025. Εσύ θα λείπεις?
Anne Clark & Band
Peter Hook and the Light
Anja Huwe / XMal Deutschland
The Chameleons
Cold Cave
Corpus Delicti
Eddie Dark
Buzz Kull
Klangstabil
Spiritual Front
Aux Animaux
More bands T.B.A.

Πληροφορίες:
20&21/9
DEATH DISCO OPEN AIR FESTIVAL 2025
Τεχνόπολη Δήμου Αθηναίων
Εισιτήρια: 90€

Προπώληση
https://www.ticketmaster.gr/death-disco-open-air-festival-2025_sen_2007061.html

GIPSY KINGS ft Nicolas Reyes
2025-09-21 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Μια νύχτα που υπόσχεται να ανάψει φλόγες πάνω από την Αθήνα – με τους αληθινούς βασιλιάδες της Μεσογείου.
Τριάντα και πλέον χρόνια μετά την εκρηκτική τους είσοδο στη διεθνή σκηνή, οι Gipsy Kings με τον εμβληματικό frontman Nicolas Reyes ανεβαίνουν για πρώτη φορά στον ιστορικό λόφο του Λυκαβηττού, σε μία βραδιά που υπόσχεται να μετατρέψει τη νύχτα της Αθήνας σε υπαίθριο tablao. Με 14 εκατομμύρια πωλήσεις, ένα Grammy (Best World Music Album, 2013, Savor Flamenco) και τη συλλογή The Best of the Gipsy Kings να μένει 52 συνεχόμενες εβδομάδες στα charts, το συγκρότημα έχει μετατρέψει την παραδοσιακή gitano μουσική σε παγκόσμιο φαινόμενο.
Η οικογενειακή κληρονομιά που γέννησε αυτόν τον ήχο ξεκινά τη δεκαετία του ’60, όταν ο πατέρας του Nicolas, José Reyes, σχημάτισε το θρυλικό ντουέτο φλαμένκο με τον Manitas de Plata–θαυμαστές τους υπήρξαν ο Miles Davis και ο Pablo Picasso. Όταν οι δρόμοι τους χώρισαν, ο José ίδρυσε το σχήμα Los Reyes με τη στήριξη του νεαρού Nicolas∙ λίγο αργότερα ο τελευταίος άρχισε να παίζει στους δρόμους της Arles και του Saint-Tropez, υιοθετώντας τον αέναο, περιπλανώμενο ρυθμό των gitanos. Αυτή η περιπλάνηση γέννησε και το όνομα Gipsy Kings: μια φυσική μετεξέλιξη των «Βασιλιάδων» (Reyes) σε «Βασιλιάδες των Τσιγγάνων».
Σήμερα, στη σφαίρα του streaming, η διαχρονικότητα του ήχου τους επιβεβαιώνεται με εντυπωσιακούς αριθμούς: το αειθαλές «Bamboléo» μετρά πάνω από 277 εκατομμύρια ακροάσεις στο Spotify, ενώ το «Volare» ξεπερνά τα 200 εκατομμύρια. Περισσότεροι από 6,1 εκατομμύρια μηνιαίοι ακροατές επιστρέφουν ξανά και ξανά στη μουσική τους, αποδεικνύοντας πως οι Gipsy Kings παραμένουν εξίσου επίκαιροι όσο και θρυλικοί.
Ο ήχος τους έχει «ντύσει» μερικές από τις πιο εμβληματικές σκηνές της σύγχρονης ποπ κουλτούρας: από το Hotel California στο The Big Lebowski μέχρι τη latin εκδοχή του «You’ve Got a Friend in Me» στο Toy Story 3, η μουσική τους λειτουργεί ως γέφυρα πολιτισμών και συναισθημάτων — μια ρυθμική αφήγηση χωρίς σύνορα.
Ο διεθνής Τύπος δεν φείδεται επαίνων. Η The Guardian σημειώνει πως «οι Gipsy Kings ξεσήκωσαν ένα πολυπολιτισμικό κοινό κάθε ηλικίας, διατρέχοντας με δεξιοτεχνία την πορεία τους από τις υποκατηγορίες της world music μέχρι τα μεγάλα crossover hits». Στο Cambridge Folk Festival, το κοινό εκστασιάστηκε από τα «πυρετώδη ισπανικά ρυθμικά ξεσπάσματα» του συγκροτήματος, ενώ σε μια πρόσφατη εμφάνιση στο Παρίσι, η κορύφωση με τα «Bamboleo» και «Volare» οδήγησε το κοινό σε παραλήρημα και μετέτρεψε το encore σε τελετουργία συλλογικής έκστασης.
«Όσο κι αν πέρασαν 30 χρόνια», δηλώνει ο Nicolas Reyes, «θέλουμε να γράφουμε νέα μουσική – είναι η ζωή μας, η ταυτότητά μας. Κάποια μέρα, θα παραδώσουμε τη σκυτάλη στα παιδιά μας». Αυτή η αυθεντικότητα, αυτή η πίστη στη μουσική ως οικογενειακή και πολιτιστική παρακαταθήκη, είναι που διατηρεί τον ήχο των Gipsy Kings αναλλοίωτο και βαθιά συγκινητικό
Στις 21 Σεπτεμβρίου 2025, το Θέατρο Λυκαβηττού θα γεμίσει από φλογερές κιθάρες, παλαμάδες, κρουστά και την ασίγαστη ενέργεια μιας μουσικής που εκτείνεται μέσα από γενιές∙ μιας μουσικής που διηγείται την περιπλανώμενη ιστορία των τσιγγάνων, μεταμορφώνοντας τη Μεσόγειο σε παγκόσμιο soundtrack.
Reyes, Nicolas – Artist, Lead Singer
Reyes, Georges – Guitar
Reyes, Yohan – Guitar
Gauthier, Joseph – Guitar
Baliardo, Nico – Guitar
Boursy, Quentin – Drums
Abardonado, Jean Vincent – Keys
Paganotti, Bernard – Bass

Μοιραστειτε το

Dalida, Τραγουδώντας μέχρι το τέλος
2025-09-21 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Η παράσταση, σε σκηνοθεσία Νεκταρίας Γιαννουδάκη, αποτελεί ένα µαγευτικό ταξίδι στη ζωή µιας γυναίκας που έζησε στα άκρα: ανάµεσα στη δόξα και τη µοναξιά, στη σκηνή και τη σιωπή, στο φως και τη σκιά.
Ερµηνεύει η Εύα Κοτανίδη.
Εισιτήρια: 5€

Φόνισσα του Αλέξανδρου Παπαδιαμάντη
2025-09-22 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Ο Θοδωρής Αµπαζής σκηνοθετεί την Φόνισσα, σε µια πρωτοποριακή εκδοχή χωρίς πρώτους και δεύτερους ρόλους. Οι ηθοποιοί της οµάδας «Φάος», σαν ένα ενιαίο χορικό σύνολο, αφηγούνται την ιστορία αναδεικνύοντας τους χρωµατισµούς και την ιδιαίτερη γλώσσα του Παπαδιαµάντη.
Εισιτήρια: 5€

Νατάσσα Μποφίλιου στο Δημοτικό Θέατρο Λυκαβηττού
2025-09-22 21:30 - 23:59 | Δημοτικό Θέατρο Λυκαβηττού, Αθήνα, Αττική, Greece
Ο δεύτερος και ανανεωμένος κύκλος των πολύ επιτυχημένων παραστάσεων της Νατάσσας Μποφίλιου, του Θέμη Καραμουρατίδη και του Γεράσιμου Ευαγγελάτου, ύστερα από έναν συναρπαστικό sold out χειμώνα στην Αθήνα και μετά το ταξίδι του σε όλη την Ελλάδα και την Κύπρο, επιστρέφει στην Αθήνα, την Δευτέρα 22 Σεπτεμβρίου, στο Θέατρο Λυκαβηττού.
“Πριν ένα χρόνο, μέσα στο απόλυτο σκοτάδι, γεννήθηκε η Νέα Φωτιά.
Έφερε μαζί της τραγούδια, συναντήσεις, συγκινήσεις – στιγμές που χάραξαν απ’ την αρχή τη θέση μας στον κόσμο. Αφού ζεσταθήκαμε στη φλόγα της, ρίξαμε μέσα όσα μας στένευαν και κάψαμε τους φόβους και τα βάρη μας. Φέτος, με τη φωτιά στην πλάτη, προχωράμε σε ένα νέο, καθαρό ξεκίνημα. Σας περιμένουμε να σταθείτε δίπλα μας, να ενώσετε τη Φωνή σας με τη δική μας, για να κλείσουμε μαζί το φλεγόμενο ταξίδι”
Ο Μεγάλος Κύκλος, άνοιξε!
Νατάσσα – Θέμης – Γεράσιμος

ΣΥΝΤΕΛΕΣΤΕΣ
ΝΑΤΑΣΣΑ ΜΠΟΦΙΛΙΟΥ
ΘΕΜΗΣ ΚΑΡΑΜΟΥΡΑΤΙΔΗΣ: ΕΝΟΡΧΗΣΤΡΩΣΕΙΣ
ΓΕΡΑΣΙΜΟΣ ΕΥΑΓΓΕΛΑΤΟΣ: ΕΠΙΜΕΛΕΙΑ ΠΡΟΓΡΑΜΜΑΤΟΣ
ΜOYΣΙΚΟΙ
ΘΕΜΗΣ ΚΑΡΑΜΟΥΡΑΤΙΔΗΣ πιάνο
ΓΙΩΡΓΟΣ ΜΠΟΥΛΝΤΗΣ ηλεκτρικό μπάσο
ΜΑΝΩΛΗΣ ΓΙΑΝΝΙΚΙΟΣ τύμπανα, programming
ΓΙΩΡΓΟΣ ΚΑΣΤΑΝΟΣ κλαρινέτο, πλήκτρα
ΓΙΩΡΓΟΣ ΚΑΡΔΙΑΝΟΣ ηλεκτρική και ακουστική κιθάρα
ΑΡΗΣ ΖΕΡΒΑΣ τσέλο
ΘΟΔΩΡΗΣ ΜΟΥΖΑΚΙΤΗΣ βιολί
ΚΩΣΤΗΣ ΚΑΡΙΤΖΗΣ βιολί
ΣΤΑΜΑΤΕΛΛΑ ΣΠΙΝΟΥΛΑ βιολί
ΠΕΡΙΚΛΗΣ ΤΙΜΠΛΑΛΕΞΗΣ βιολί
ΑΡΙΟΝΑ ΜΟΥΤΣΑΪ βιολί και βιόλα
ΕΛΕΥΘΕΡΙΑ ΤΟΓΙΑ βιόλα
ΗΧΟΛΗΨΙΑ: ΓΙΑΝΝΗΣ ΠΑΞΕΒΑΝΗΣ, ΑΝΤΩΝΗΣ ΖΑΧΟΠΟΥΛΟΣ
ΣΧΕΔΙΑΣΜΟΣ ΦΩΤΩΝ: ΠΕΡΙΚΛΗΣ ΜΑΘΙΕΛΛΗΣ
VIDEO: ΧΡΗΣΤΟΣ ΓΚΙΝΗΣ
ΦΩΤΟΓΡΑΦΙΕΣ: ΓΕΩΡΓΙΟΣ ΚΑΠΛΑΝΙΔΗΣ
ARTWORK: ΚΩΝΣΤΑΝΤΙΝΟΣ ΓΕΩΡΓΑΝΤΑΣ
ΣΚΗΝΟΘΕΣΙΑ: ΑΓΓΕΛΟΣ ΤΡΙΑΝΤΑΦΥΛΛΟΥ
ΕΝΔΥΜΑΤΟΛΟΓΟΣ: ΣΑΣΑ ΧΑΡΑΡΑ
CUSTOM DESIGN FOR ΝΑΤΑΣΣΑ ΜΠΟΦΙΛΙΟΥ: NIDODILEDA
CUSTOM DESIGN FOR ΜEN: DANTE
HAIR STYLING: ΜΑΡΙΑ ΓΙΑΜΑ
MAKE UP ARTIST: ΤΑΝΙΑ ΧΟΧΛΑΣΤΟΥ
ΕΠΙΜΕΛΕΙΑ ΚΙΝΗΣΗΣ: ΗΛΙΑΝΑ ΓΑΪΤΑΝΗ
ΦΩΝΗΤΙΚΗ ΔΙΔΑΣΚΑΛΙΑ ΝΑΤΑΣΣΑΣ ΜΠΟΦΙΛΙΟΥ: ΑΜΑΛΙΑ ΒΙΝΟΣ
ΕΠΙΚΟΙΝΩΝΙΑ & ΠΡΟΒΟΛΗ ΤΗΣ ΠΑΡΑΣΤΑΣΗΣ ΣΤΑ MEDIA:
ZUMA COMMUNICATIONS: ΧΑΡΑ ΖΟΥΜΑ, ΣΟΦΙΑ ΧΟΥΛΙΑ
PROSPERO: ΕΛΕΝΗ ΓΙΑΝΝΟΠΟΥΛΟΥ – ΙΩΑΝΝΑ ΜΠΡΑΤΣΟΛΙΑ
MANAGEMENT-ΠΑΡΑΓΩΓΗ: PROSPERO

Μια άλλη Θήβα
2025-09-23 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Θεατρική παράσταση σε σκηνοθεσία Βαγγέλη Θεοδωρόπουλου. Το έργο παραδίδει µια σύγχρονη σπουδή για την ανδρική ταυτότητα, την καταπίεση, τη βία και το έγκληµα, την τιµωρία και τις διακρίσεις, αλλά ταυτόχρονα και τις ίδιες τις δηµιουργικές διαδικασίες της τέχνης του θεάτρου.
Παίζουν: Θάνος Λέκκας και ∆ηµήτρης Καπουράνης
Εισιτήρια: 10€

Ηλέκτρα
2025-09-24 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Η κορυφαία τραγωδία του Σοφοκλή σε µετάφραση Γιώργου Χειµωνά και σκηνοθεσία ∆ηµήτρη Τάρλοου. Ηθική, δικαιοσύνη, εκδίκηση και ανθρώπινα πάθη που αναβλύζουν µέχρι και σήµερα: η «Ηλέκτρα» του Σοφοκλή ζωντανεύει επί σκηνής τα πιο σκοτεινά ερωτήµατα της ανθρώπινης ψυχής.
Παίζουν (αλφαβητικά):

Γιάννης Αναστασάκης
Γρηγορία Μεθενίτη
Λουκία Μιχαλοπούλου
Νικόλας Παπαγιάννης
Ιωάννα Παππά
Αναστάσης Ροϊλός και
Περικλής Σιούντας

Εισιτήρια: 10€

Ανδρομάχη του Ευρυπίδη στον Λυκαβηττό
2025-09-25 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Σε σκηνοθεσία Μαρίας Πρωτόπαππα.

~ Όταν η ανθρώπινη δικαιοσύνη αποτυγχάνει,
η Νέμεση επαναφέρει την ισορροπία
και το δικαίωμα της γυναίκας να διεκδικήσει τη θέση της στον κόσμο ~

Η Μαρία Πρωτόπαππα θα πάρει το σκηνοθετικό της βάπτισμα στις 8 και 9 Αυγούστου στο Αρχαίο Θέατρο Επιδαύρου με την “Ανδρομάχη” του Ευριπίδη, μία τραγωδία που παραμένει εκπληκτικά επίκαιρη, διερευνώντας τις εμπειρίες του τρόμου και της καταστροφής, τις ατομικές επιλογές και τη βαθιά επιρροή τους στην κοινωνία.
Στηριζόμενη στη μετάφραση του Γ. Β. Τσοκόπουλου, η σπουδαία σκηνοθέτιδα και ηθοποιός, επεξεργάζεται δραματουργικά και σκηνοθετικά ένα έργο που εγείρει νευραλγικά ερωτήματα και με τον δυναμισμό που τη χαρακτηρίζει, αναλαμβάνει τον ρόλο της Γυναίκας.
Ένα μοναδικό υποκριτικό ανσάμπλ αποδίδει τους ρόλους των υπολοίπων τραγικών προσώπων: Ο Αργύρης Ξάφης υποδύεται την Ανδρομάχη, ο Τάσος Λέκκας την Ερμιόνη, ο Γιάννης Νταλιάνης τον Μενέλαο και ο Δημήτρης Πιατάς τον Πηλέα. Στον ρόλο της Θέτιδας θα δούμε τη Στέλλα Γκίκα, ενώ στο χορό τους Δημήτρη Γεωργιάδη, Δημήτρη Μαμιό, Κωνσταντίνο Πασσά, Γιώργο Φασουλά, Γιάννη Μάνθο και τον Νώντα Δαμόπουλο.
Η τραγωδία του Ευριπίδη
Μεταφερόμαστε μακριά από τα μεγάλα κέντρα, στην ελληνική επαρχία. Θεσσαλία, Φθιώτιδα, Θετίδειον. Στον οίκο του γιού του Αχιλλέα, Νεοπτόλεμου. Εκεί γινόμαστε μάρτυρες της δραματικής σύγκρουσης ανάμεσα σε δύο γυναίκες: την Ανδρομάχη, χήρα του Έκτορα και σκλάβα του Νεοπτόλεμου, και την Ερμιόνη, τη γυναίκα του Νεοπτόλεμου. Η Ερμιόνη, γεμάτη ζήλια και φθόνο, κατηγορεί την Ανδρομάχη ότι εξαιτίας της ο Νεοπτόλεμος δεν τη θέλει πια και δεν επιθυμεί να αποκτήσει παιδί μαζί της, ενώ έχει ήδη ένα παιδί με την Ανδρομάχη. Η σύγκρουση φτάνει στα άκρα όταν ο Μενέλαος, ο βασιλιάς της Σπάρτης και πατέρας της Ερμιόνης, αποφασίζει να θανατώσει το παιδί της Ανδρομάχης, εκτελώντας έτσι μία από τις πιο ακραίες πράξεις εκδίκησης και αλαζονείας.
Ο Νεοπτόλεμος, ο βίαιος, σκληρός, ασεβής ήρωας της Ιλιάδας που επάνω του στηρίχθηκε η νίκη των Ελλήνων στην Τροία, είναι ανίκανος να αντεπεξέλθει στις ευθύνες του ως πατέρας, σύζυγος, ηγέτης. Φεύγει για να βρει θεραπεία στο Μαντείο του Απόλλωνα στους Δελφούς. Ο πολεμικός παροξυσμός του έχει μολύνει το κρεβάτι, το σπίτι, την πόλη του. Μπροστά στα μάτια της γυναίκας που αδίκησε ανεπανόρθωτα, θα λάβει το είδος της Τιμωρίας που ονομάστηκε Νεοπτολέμειος Τίσις.
Σε μιαν αντιστροφή της ηρωικής Ιλιάδας, ο Ευριπίδης δυναμιτίζει την αλαζονεία των Ελλήνων και την ψευδαίσθηση της ανωτερότητας του πολιτισμού τους. Οι προπολεμικές υποσχέσεις για μια ενωμένη, ισχυρή χώρα διαψεύδονται σε ένα τοπίο φθοράς, γήρατος, φόβου και φθόνου.
Η ευθύνη βαρύνει όχι μόνο τους πρωτεργάτες, αλλά και όσους τους πίστεψαν και συνέβαλαν στην πτώση των αξιών με την ανοχή τους. Η νέα γενιά πληρώνει το τίμημα. Η χώρα αποδεκατισμένη, αντιπροσωπεύεται από έναν γκροτέσκο χορό γυναικών, εγκαταλειμμένων, φοβισμένων, υποταγμένων μέσα στην την απορία τους.
Η παράσταση
Οι γυναίκες στις αρχαίες τέχνες, από τη γλυπτική και τη ζωγραφική μέχρι την ποίηση, απεικονίζονται συχνά ως σύμβολα για τις χώρες τους, προστατεύοντας τις πατρίδες τους όπως μια μητέρα προστατεύει τα παιδιά της. Οι δε αντρικές φιγούρες αναλαμβάνουν τη στρατηγική διαχείρισης και τις ηγετικές πολιτικές.
Στη δραματουργική και σκηνοθετική προσέγγιση της “Ανδρομάχης” από τη Μαρία Πρωτόπαππα, η Ερμιόνη και η Ανδρομάχη αντιπροσωπεύουν τα ιδεώδη των χωρών τους, ενώ ο Μενέλαος και ο Πηλέας την πολιτική και την εξουσία. Οι γυναίκες δεν είναι απλώς θηλυκότητες, έχουν κατασκευαστεί από άντρες για να αντιπροσωπεύουν τον ιδεατό ρόλο της χώρας και της κοινωνίας. Έτσι, η ευριπίδεια τραγωδία ενώ μιλά για ένα σπίτι, ασχολείται στην ουσία με το ήθος και την πολιτική διαχείριση ενός κράτους σε καιρό ειρήνης.
Η γλώσσα του Ευριπίδη σπάει τους κανόνες της εποχής και μετουσιώνεται σε ξόρκια που δονούνται από σωματικοτητα, αισθητηριακή μνήμη και συλλογικά βιώματα. Αυτά τα πολύτιμα και αμετάφραστα στοιχεία επιχειρεί η σκηνοθέτιδα να φέρει στο φως και να τα μεταδώσει όχι μόνο λεκτικά, αλλά και κινησιολογικά έχοντας στο πλευρό της μία εξαιρετική ομάδα Ελλήνων ηθοποιών.
Σημείωμα της Μαρίας Πρωτόπαππα
“Μία γυναίκα αιχμάλωτη πολέμου και το παιδί της, ένα νόθο τέκνο βιασμού, γίνονται η πέτρα του σκανδάλου σε μια μικρή επαρχιακή πόλη. Η επιμονή της Ανδρομάχης να επιβιώσει, γεμάτη ελπίδα και προσδοκίες για το μέλλον, η τόλμη της να αντισταθεί και να φωνάξει την αδικία που υφίσταται, αναστατώνει τα ντόπια μεγάλα τζάκια, κλείνει σπίτια, χαλάει συμμαχίες και εκθέτει τις ανισότητες της κοινωνίας.
Με τον πιο έντονο τρόπο, ο Ευριπίδης αναδεικνύει την αλαζονεία των ισχυρών, τη ψευδαίσθηση της ανωτερότητας των “πολιτισμένων” Ελλήνων έναντι των “άγριων” βαρβάρων, αποκαλύπτοντας τις θεμελιώδεις αδικίες του κόσμου τους.
Η Ανδρομάχη γίνεται σύμβολο της αντίστασης ενάντια στις κοινωνικές και πολιτικές αδικίες. Είναι μια γυναίκα που, παρά την κακομεταχείριση και την καταπίεση που υφίσταται, αρνείται να υποκύψει και να σιωπήσει. Οι πράξεις της, η επιμονή της και η φωνή της, δυναμιτίζουν το κατεστημένο και ανατρέπουν τις ισχυρές κοινωνικές δομές. Η ανατροπή των προσδοκιών, το σπάσιμο των ταμπού, και η καταγγελία του αδιόρθωτου κακού που προέρχεται από την εξουσία γίνονται η κινητήρια δύναμη που αλλάζει τις ισορροπίες και φέρνει τη Νέμεση στην καρδιά της κοινωνίας.
Αποκαλύπτοντας την ηθική φτώχεια της εξουσίας, ο Ευριπίδης δεν μένει στην επιφάνεια, αλλά σκάβει βαθύτερα, παρατηρώντας πώς η διαφθορά και η βία επιστρέφουν εναντίον των υπευθύνων, λειτουργώντας ως μια φυσική, θεϊκή παρέμβαση. Όταν η ανθρώπινη δικαιοσύνη αποτυγχάνει, η Νέμεση αναλαμβάνει δράση, επαναφέροντας την ισορροπία και το δικαίωμα της γυναίκας να διεκδικήσει τη θέση της στον κόσμο, ανεξαρτήτως των κοινωνικών προκαταλήψεων.
Στην “Ανδρομάχη”, η επιμονή για δικαιοσύνη, η ανάγκη για αναγνώριση και η αναγνώριση της αλήθειας υπερβαίνουν τις κοινωνικές συμβάσεις, αποκαλύπτοντας τα κενά της εξουσίας και την αλαζονεία της. Μέσα από τη φωνή της Ανδρομάχης, ο Ευριπίδης μας καλεί να αναγνωρίσουμε την αληθινή αξία του ανθρώπινου πνεύματος, της αντοχής, της δύναμης και της δικαιοσύνης, που είναι πάντα ανώτερες από τα συμφέροντα και τις αντιφάσεις των ισχυρών”.
ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Γ. Β. Τσοκόπουλος
Σκηνοθεσία, Απόδοση, Δραματουργική επεξεργασία: Μαρία Πρωτόπαππα
Συνεργασία στη Δραματουργική Επεξεργασία: Έλενα Τριανταφυλλοπούλου
Καλλιτεχνική Συνεργασία: Ελένη Σπετσιώτη
Σκηνικά- Φωτισμοί: Σάκης Μπιρμπίλης
Κοστούμια: Βάνα Γιαννούλα
Μουσική: Λόλεκ
Κίνηση: Αλέξανδρος Βαρδαξόγλου
Φωνητική Δραματουργία, Διδασκαλία: Άννα Παγκάλου
Βοηθός Σκηνοθέτριας: Εύη Νάκου
Βοηθός Σκηνογράφου: Νατάσα Τσιντικίδη
Κατασκευή Μακέτας: Όλγα Κουτρουμάνου
Διεύθυνση, Εκτέλεση Παραγωγής: Kart Productions
Επικοινωνία & Γραφείο Τύπου: Μαρία Τσολάκη
Διαφήμιση-social media: Renegade Media, Βασίλης Ζαρκαδούλας
Φωτογραφίες promo- Video: Μαρίζα Καψαμπέλη
Camera: Αλέξανδρος Γεωργίου
Μακιγιάζ Φωτογράφησης: Ειρήνη Γάτου
Video Trailer παράστασης: Θωμάς Παλυβός
Promo Design: Γιάννης Σταματόπουλος
Παραγωγή: ΘΕΑΤΡΟΥ ΤΕΧΝΗ Ε.Ε.
Διανομή:
Γυναίκα: Μαρία Πρωτόπαππα
Ανδρομάχη: Αργύρης Ξάφης
Ερμιόνη: Τάσος Λέκκας
Μενέλαος: Γιάννης Νταλιάνης
Πηλέας: Δημήτρης Πιατάς
Θέτιδα: Στέλλα Γκίκα
Χορός (σε αλφαβητική σειρά): Δημήτρης Γεωργιάδης, Νώντας Δαμόπουλος, Δημήτρης Μαμιός, Γιάννης Μάνθος, Κωνσταντίνος Πασσάς και Γιώργος Φασουλάς
Προπώληση : more.com
Τιμές εισιτηρίων : 23 ευρώ γενική είσοδος & 20 ευρώ για φοιτητές, άνεργους, AμεA

Γιοι και κόρες
2025-09-25 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Μια παράσταση σε κείµενο – σκηνοθεσία Γιάννη Καλαβριανού, για τους καθηµερινούς ανθρώπους που αγνοήθηκαν από τις επίσηµες ιστοριογραφικές πηγές, αλλά προχώρησαν την Ιστορία της Ελλάδας.
Παίζουν:

Μαρία Κωνσταντά
Γιάννης Μαστρογιάννης
Ζωή Μυλωνά
∆ήµητρα Ονουφριάδου και
Βασίλης Τσαλίκης

Εισιτήρια: 10€

Σινεμά κάτω από τα αστέρια: Η Μικρή Γοργόνα
2025-09-26 20:00 - 22:30 | 144ο Δημοτικό Σχολείο Αθηνών, Χατζηαποστόλου & Μετοχίτη, Αθήνα, Greece
Ερωτευμένη μ’ έναν πρίγκιπα, μια γοργόνα ζητά από μια μάγισσα του βυθού να την κάνει θνητή, αλλά το τίμημα της μεταμόρφωσης είναι βαρύ. Συμπαθητικό παραμυθάκι, με ωραία τραγούδια και διασκεδαστικούς δεύτερους χαρακτήρες, έχει κάτι από τη χάρη των κλασικών καρτούν της Ντίσνεϊ

Σινεμά κάτω από τα αστέρια: Ο Πίνκι και οι Πειρατές
2025-09-26 20:00 - 22:30 | 76ο Δημοτικό Σχολείο Αθηνών, Κυκλώπων 76, Αθήνα, 11852, Greece
Μαζί με τον τρομερό πειρατή Μαυροδόντη, θρύλο των επτά θαλασσών, ο μικρός Πίνκι μαζί με το κορίτσι του, τη Ρέιβεν, ξεκινούν μια συναρπαστική περιπέτεια προς το εξωτικό βασίλειο της Λάμα Ράμα, όπου βρίσκεται κρυμμένος ο θρυλικός θησαυρός του βασιλιά Ρούφους. Όμως, ο Πίνκι έχει έναν τελείως διαφορετικό θησαυρό στο μυαλό του, αφού αναζητά τον εξαφανισμένο πατέρα του.

Σινεμά κάτω από τα αστέρια: Το Βιβλίο της Ζούγκλας
2025-09-26 20:00 - 22:30 | 13ο Γυμνάσιο – 13ο ΓΕΛ Αθηνών, Αλφειωνίας 10-12, Αθήνα, Greece
Βασισμένο στις διαχρονικές ιστορίες του Ράντγιαρντ Κίπλινγκ και εμπνευσμένο από την κλασική ταινία κινουμένων σχεδίων της Disney, «Το Βιβλίο Της Ζούγκλας» είναι μια επική περιπέτεια ζωντανής δράσης για τον Μόγλη (Νιλ Σέθι), ένα παιδάκι που το μεγάλωσε μια οικογένεια λύκων. Ο Μόγλης ανακαλύπτει ότι δεν είναι πλέον καλοδεχούμενος στη ζούγκλα, όταν ο τρομακτικός τίγρης Σιρ Καν (φωνή του Ίντρις Έλμπα), που έχει τα σημάδια του Ανθρώπου, υπόσχεται να εξαφανίσει αυτό που βλέπει ως απειλή. Αναγκασμένος να εγκαταλείψει το μόνο σπίτι που γνώρισε, ξεκινά ένα ταξίδι αυτογνωσίας, με οδηγό τον αυστηρό πάνθηρα Μπαγκίρα (φωνή του Μπεν Κίνγκσλεϊ) και τον ανέμελο αρκούδο Μπαλού (φωνή του Μπιλ Μάρεϊ). Στην πορεία, συναντά κι άλλα πλάσματα της ζούγκλας που δεν έχουν τις καλύτερες προθέσεις, όπως τον Κάα (φωνή της Σκάρλετ Τζοχάνσον), έναν πύθωνα που με τη σαγηνευτική φωνή του και το βλέμμα του τον υπνωτίζει και τον γαλίφη Βασιλιά Λούι (φωνή του Κρίστοφερ Γουόκεν), που προσπαθεί να αναγκάσει τον Μόγλη να παραδώσει το μυστικό του πολυπόθητου και επικίνδυνου κόκκινου λουλουδιού: της φωτιάς. Κάποιες συχνότητες φωτός ενδέχεται να επηρεάσουν θεατές με φωτοευαισθησία.

Η Τελευταία Προβολή
2025-09-26 21:00 - 23:59 | Δημοτικό Θέατρο Λυκαβηττού, Αθήνα, Αττική, Greece
Μια κωµική αλλά και νοσταλγικά ροµαντική παράσταση σε κείµενο – σκηνοθεσία Ασπασίας Λυκουργιώτη, που αφορά το κλείσιµο των κινηµατογράφων τέχνης και τη νοσταλγία µιας άλλης εποχής όπου
τα πολιτισµικά προϊόντα είχαν µεγαλύτερη κοινωνική σηµασία.
Πρωταγωνιστεί ο Κώστας Φλωκατούλας.
Συµµετέχουν οι Αργύρης Μπακιρτζής και Τρίο Κατάρα.
Εισιτήρια: 5€

Athens Coffee Festival
2025-09-27 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Είσαι για τέλειο καφέ, street food, μουσική & one of a kind happenings; ☕??

Έλα 27-29 Σεπτεμβρίου στο ATHENS COFFEE FESTIVAL 2025.
Τι θα ζήσεις φέτος;

Θα πιείς φανταστικό καφέ από premium coffee brands και τα πιο διάσημα ελληνικά microroasteries.

Θα δοκιμάσεις εξαιρετικά brews, espresso ανώτερης ποιότητας, από τη Γουατεμάλα, την Κόστα Ρίκα, τον Παναμά, την Τζαμάικα, την Κολομβία, τη Βραζιλία, το Εκουαδόρ, το Περού, την Αιθιοπία, την Ινδονησία, το Βιετνάμ, κλπ.

Θα συναντήσεις βραβευμένους και καταξιωμένους παγκοσμίως barista, οι οποίοι θα μας σερβίρουν espresso, cappuccino, cold brew, φίλτρου, latte, coffee cocktail κ.ά.

Θα χορτάσεις την πείνα σου με λαχταριστά street food.

Θα χορέψεις στους ρυθμούς των πιο δυνατών DJ sets από κορυφαία ονόματα της ελληνικής dance σκηνής! Στα decks ανεβαίνουν οι: Cj Jeff, Maggie Charalampidou και Xenia Ghali — και υπόσχονται να απογειώσουν τo φεστιβάλ!

Θα γελάσεις δυνατά με stand-up παραστάσεις από τις αγαπημένες comedians Σοφία Μουτίδου και Ήρα Κατσούδα.

Θα ζήσεις στιγμές αγωνίας στα Πανελλήνια Πρωταθλήματα Καφέ 2026.

Θα μάθεις τα πάντα για τον καφέ από 45 coffee experts & market executives στα seminars “Coffee Μatters”.

Mα πάνω από όλα θα περάσεις μαγικές στιγμές με τους φίλους, τα παιδιά, το αμόρε, τον άντρα σου, τη γυναίκα σου, το κατοικίδιό σου, τον/τη συνάδελφο που γίνατε και φιλαράκια, τη μαμά, τον μπαμπά… Γιατί όλοι οι καλοί χωράνε στο Μεγαλύτερο Φεστιβάλ Καφέ στην Ελλάδα!
&&& more surprises to be announced soon!!!!
Από τις 27 έως τις 29 Σεπτεμβρίου οι πιο must «συντεταγµένες» στην πόλη, είναι αυτές της Τεχνόπολης Δήμου Αθηναίων και του ATHENS COFFEE FESTIVAL!

Έλα να πάμε για καφέ!
Εισιτήρια: https://athenscoffeefestival.gr/agora-eisitiriou/

Σινεμά κάτω από τα αστέρια: Σταχτοπούτα
2025-09-27 20:00 - 22:30 | 56ο Γυμνάσιο Αθηνών, Αχαΐας 3, Αθήνα, Greece
Μέρος της Walt Disney Signature Collection και του αναγνωρισμένου Εθνικού Μητρώου Κινηματογράφου, η κλασική ταινία κινουμένων σχεδίων της Ντίσνεϊ Σταχτοπούτα είναι αγαπητή από γενιές θαυμαστών για τη διαχρονική ιστορία της, τους αξέχαστους χαρακτήρες και την εμβληματική τέχνη. Μοιραστείτε τη μαγεία καθώς η καλοσυνάτη κι εργατική Σταχτοπούτα ανταμοίβεται με μια μαγεμένη βραδιά στον βασιλικό χορό. Χρειάζεται μόνο η βοήθεια των πιστών φίλων της, των ποντικών Ζακ και Γκας, και ένα νεύμα της νεραϊδονονάς και λίγο “Μπίμπιντι – Μπόμπιντι – Μπου”. Γιορτάστε την κληρονομία της κλασικής ταινίας κινουμένων σχεδίων της Ντίσνεϊ, της Σταχτοπούτας, όπου τα όνειρα γίνονται πραγματικότητα!

Σινεμά κάτω από τα αστέρια: Μουλάν
2025-09-27 20:00 - 22:30 | 41ο Γυμνάσιο Αθηνών, Πάτμου 11-13, Αθήνα, Greece
Η έξυπνη Μουλάν αποδεικνύει την αξία της έξω από την παραδοσιακή κοινωνία, όταν μεταμφιεσμένη σε άντρα στρατιώτη, τον “Πινγκ”, παίρνει τη θέση του πατέρα της στον Αυτοκρατορικό Στρατό της Κίνας. Mε λίγη βοήθεια από τον αστείο δράκο φύλακά της, τον Mούσου, και έναν τυχερό γρύλο, τον Kρι-Kι, η Mουλάν παλεύει να κερδίσει το σεβασμό των συνπολεμιστών της και του γενναίου λοχαγού Σανγκ. Oι περιπέτειές της κλιμακώνονται σε μια μάχη στην κορυφή του Αυτοκρατορικού Παλατιού, όπου η τιμή της οικογένειάς της, η μοίρα του Aυτοκράτορα και ολόκληρης της Kίνας κρέμεται από τα χέρια της.

Όπου Γιώργος και μάλαμα
2025-09-27 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Μία θεατρική παράσταση όπου ηθοποιοί και µουσικοί συµµετέχουν σε µια διαρκή σύµπραξη, αποτυπώνοντας λιτά δραµατοποιηµένα στοιχεία από την
Αυτοβιογραφία του Γιώργου Μητσάκη.
Παίζουν οι ηθοποιοί – µουσικοί:

Χρυσή Γεράρδη
Γιώργος Μακρής59Σπύρος Γκούµας και
Κατερίνα – Μυρτώ Φατούρου

Εισιτήρια: 5€

Athens Coffee Festival
2025-09-28, 2025-09-29 | Τεχνόπολη Δήμου Αθηναίων, Πειραιώς 100, Αθήνα, Αττική, 11854, Greece
Είσαι για τέλειο καφέ, street food, μουσική & one of a kind happenings; ??

Έλα 27-29 Σεπτεμβρίου στο ATHENS COFFEE FESTIVAL 2025.
Τι θα ζήσεις φέτος;

Θα πιείς φανταστικό καφέ από premium coffee brands και τα πιο διάσημα ελληνικά microroasteries.

Θα δοκιμάσεις εξαιρετικά brews, espresso ανώτερης ποιότητας, από τη Γουατεμάλα, την Κόστα Ρίκα, τον Παναμά, την Τζαμάικα, την Κολομβία, τη Βραζιλία, το Εκουαδόρ, το Περού, την Αιθιοπία, την Ινδονησία, το Βιετνάμ, κλπ.

Θα συναντήσεις βραβευμένους και καταξιωμένους παγκοσμίως barista, οι οποίοι θα μας σερβίρουν espresso, cappuccino, cold brew, φίλτρου, latte, coffee cocktail κ.ά.

Θα χορτάσεις την πείνα σου με λαχταριστά street food.

Θα χορέψεις στους ρυθμούς των πιο δυνατών DJ sets από κορυφαία ονόματα της ελληνικής dance σκηνής! Στα decks ανεβαίνουν οι: Cj Jeff, Maggie Charalampidou και Xenia Ghali — και υπόσχονται να απογειώσουν τo φεστιβάλ!

Θα γελάσεις δυνατά με stand-up παραστάσεις από τις αγαπημένες comedians Σοφία Μουτίδου και Ήρα Κατσούδα.

Θα ζήσεις στιγμές αγωνίας στα Πανελλήνια Πρωταθλήματα Καφέ 2026.

Θα μάθεις τα πάντα για τον καφέ από 45 coffee experts & market executives στα seminars “Coffee Μatters”.

Mα πάνω από όλα θα περάσεις μαγικές στιγμές με τους φίλους, τα παιδιά, το αμόρε, τον άντρα σου, τη γυναίκα σου, το κατοικίδιό σου, τον/τη συνάδελφο που γίνατε και φιλαράκια, τη μαμά, τον μπαμπά… Γιατί όλοι οι καλοί χωράνε στο Μεγαλύτερο Φεστιβάλ Καφέ στην Ελλάδα!
&&& more surprises to be announced soon!!!!
Από τις 27 έως τις 29 Σεπτεμβρίου οι πιο must «συντεταγµένες» στην πόλη, είναι αυτές της Τεχνόπολης Δήμου Αθηναίων και του ATHENS COFFEE FESTIVAL!

Έλα να πάμε για καφέ!
Εισιτήρια: https://athenscoffeefestival.gr/agora-eisitiriou/

Το Δράμα της Δημοκρατίας
2025-09-28 21:00 - 23:59 | Θεάτρο Κολωνού, Ιωαννίνων και Καπνέως, Αθήνα, Greece
Μια πρωτότυπη παράσταση – σκηνική σύνθεση σε σκηνοθεσία Μαριάννας Κάλµπαρη, από το Θέατρο Τέχνης Κάρολος Κουν, µε θέµα το όραµα της Δηµοκρατίας σε σχέση µε την σκληρή πραγµατικότητα της εποχής µας, ειδικά σχεδιασµένη για να κάνει πρεµιέρα στο Φεστιβάλ Κολωνού.
Η δραµατουργία βασίζεται σε µια σύνθεση αρχαίων κειµένων, χορικών αρχαίου δράµατος, στοιχείων ντοκουµέντο, σύγχρονων µαρτυριών και κειµένων.
Παίζουν:

∆ηµήτρης Μαγγίνας
Μαριλένα Μόσχου
Χριστίνα Σουγιουλτζή
Μαριάννα Κάλµπαρη

Παίζει και τραγουδάει ζωντανά ο Κλέων Αντωνίου.
Εισιτήρια: 10€

Σινεμά κάτω από τα αστέρια: Μουλάν
2025-10-04 20:00 - 22:30 | 12ο Γυμνάσιο – 12ο ΓΕΛ Αθηνών, Κειριαδών & Σφηττιών 1, Αθήνα

Σινεμά κάτω από τα αστέρια: Η Γιούκου και το Λουλούδι των Ιμαλαΐων
2025-10-05 20:00 - 22:30 | 59ο Γυμνάσιο – 59ο ΓΕΛ Αθηνών, Σεκούνδου 10, Αθήνα, Greece
Η Γιούκου είναι ένα μικρό ποντίκι, το οποίο για να σώσει την άρρωστη γιαγιά της ξεκινάει για ένα μακρύ ταξίδι ως την κορυφή των Ιμαλαΐων, όπου φύεται το μαγικό λουλούδι του αιώνιου φωτός.

Σινεμά κάτω από τα αστέρια: Κρουέλα
2025-10-05 20:00 - 22:30 | 8ο Γυμνάσιο Αθηνών, Νικοπόλεως 33, Αθήνα, Greece
Η βραβευμένη με Όσκαρ Έμα Στόουν (“La La Land”) πρωταγωνιστεί στην ταινία της Disney με τίτλο “Κρουέλα”, μια ολοκαίνουρια ταινία με ηθοποιούς για τις επαναστατικές πρώτες μέρες μιας από τις πιο διαβόητες – και περιβόητα μοδάτες – κακοποιούς του κινηματογράφου, της θρυλικής Κρουέλα ντε Βιλ. Η ιστορία της “Κρουέλα”, η οποία διαδραματίζεται τη δεκαετία του 1970 στο Λονδίνο εν μέσω της πανκ ροκ επανάστασης, παρακολουθεί μια νεαρή κλέφτρα που λέγεται Εστέλα, ένα έξυπνο και δημιουργικό κορίτσι, αποφασισμένη να γίνει διάσημη με τα σχέδιά της. Γίνεται φίλη με ένα δίδυμο νεαρών κλεφτών που εκτιμούν την όρεξή της για διαβολιές, και μαζί φτιάχνουν μια ζωή στους δρόμους του Λονδίνου. Μια μέρα, η κλίση της Εστέλα για τη μόδα τραβάει την προσοχή της βαρόνης φον Χέλμαν, ενός θρύλου της μόδας που είναι καταστροφικά κομψή και τρομακτικά “υψηλή”, την οποία ερμηνεύει η δύο φορές βραβευμένη με Όσκαρ Έμα Τόμσον (“Επιστροφή στο Χάουαρντς Εντ”, “Λογική και ευαισθησία”). Η σχέση τους θέτει σε κίνηση γεγονότα και αποκαλύψεις που θα κάνουν την Εστέλα να αποδεχτεί την κακή πλευρά της και να γίνει η άγρια, μοδάτη και εκδικητική Κρουέλα. Η ταινία “Κρουέλα” της Disney σκηνοθετείται από τον Κρεγκ Γκιλέσπι (“Εγώ, η Τόνια”) σε σενάριο της Ντέινα Φοξ και του Τόνι ΜακΝαμάρα, και σε ιστορία των Αλίν Μπρος Μακένα και Κέλι Μαρσέλ /Στιβ Ζίσις. Η παραγωγή είναι των Άντριου Γκαν (“Απίστευτη Παρασκευή”), Μαρκ Πλατ (“Η Μαίρη Πόπινς επιστρέφει”) και Κρίστιν Μπερ (“Κρίστοφερ Ρόμπιν”), με την Έμα Στόουν, τη Μισέλ Ράιτ, τον Τζάρεντ Λέμποφ και την Γκλεν Κλόουζ στην εκτέλεση παραγωγής. Η δύο φορές βραβευμένη με Όσκαρ σχεδιάστρια κοστουμιών Τζένι Μπίβαν (“Mad Max: Ο Δρόμος της Οργής”, “Δωμάτιο με θέα”) δημιουργεί τα εκθαμβωτικά και ευφάνταστα κοστούμια, τα οποία αποκτούν τη δική τους ζωή. ΠΡΟΕΙΔΟΠΟΙΗΣΗ: Ορισμένες ακαριαίες λάμψεις σε αυτήν την ταινία ενδέχεται να επηρεάσουν τους θεατές που είναι ευαίσθητοι στο φως.

Σινεμά κάτω από τα αστέρια: Εγώ το Ρομπότ
2025-10-05 20:00 - 22:30 | 111ο Δημοτικό Σχολείο Αθηνών, Γεωργίου Κεδρινού και Δήμου Τσέλιου, Αθήνα, Greece
Στο Σικάγο του 2035 μ.Χ., ο ντετέκτιβ Ντελ Σπούνερ αναλαμβάνει να εξιχνιάσει την περίεργη αυτοκτονία του εφευρέτη των ρομπότ που υπηρετούν την ανθρωπότητα και ιδρυτή της εταιρίας εκμετάλλευσης τους. Τα στοιχεία θα οδηγήσουν στον Σόνι, ένα ρομπότ εξελιγμένο που αισθάνεται και σκέφτεται ανθρώπινα, αλλά και στην υποψία πως η ρομποτική μπορεί να απειλήσει το ανθρώπινο γένος.

«Το θεάτρο πάει στα σχολεία» - «Ο Γύρος του Κόσμου σε 80 Ημέρες»
2025-11-02 11:00 - 13:00 | 14ο Δημοτικό Σχολείο Αθηνών, Σινά 70, Αθήνα, Greece

Θεατρική ομάδα ενήλικων
2025-11-03 - 2026-06-30 | Δημοτική Αγορά Κυψέλης
Μέσα από διασκεδαστικές και σύνθετες ασκήσεις συνόλου, θα γνωριστούμε και θα φτιάξουμε ένα πλαίσιο εμπιστοσύνης που θα μας επιτρέπει να αναπτύξουμε τη δημιουργικότητά μας και να ξεδιπλώσουμε τη φαντασία μας, να επικοινωνήσουμε με τους/τις συμπαίκτες/συμπαίκτριες και να δημιουργήσουμε μαζί. Το εργαστήριο προτείνει την εξοικείωση με διαφορετικές μεθόδους και τεχνικές της υποκριτικής και της ανάλυσης χαρακτήρων και προσφέρει μια ποικιλία γνώσεων και εργαλείων για όποιον αγαπά το Θέατρο. Πώς θέτουμε τις κατάλληλες ερωτήσεις σε ένα θεατρικό έργο; Τι είναι ρυθμός, σύγκρουση, εμπόδιο, συμβάν επί σκηνής;
Θα τα ανακαλύψουμε αφηγούμενοι/ες ιστορίες.
Κάθε Δευτέρα από 3 Νοεμβρίου έως τέλος Ιουνίου 2026| 19:00 – 21:30

Αιτήσεις συμμετοχής εδώ
Προπώληση εισιτηρίων εδώ
